CELEX: 62009CJ0018
Language: hu
Date: 2010-02-04 00:00:00
Title: A Bíróság (hetedik tanács) 2010. február 4-i ítélete. # Európai Bizottság kontra Spanyol Királyság. # Tagállami kötelezettségszegés - Szolgáltatásnyújtás szabadsága - 4055/86/EGK rendelet - 1. cikk - Tengeri szállítás - Közforgalmú kikötők - Kikötői illetékek - kedvezmények és mentességek. # C-18/09. sz. ügy

A Bíróság (hetedik tanács) 2010. február 4‑i ítélete – Bizottság kontra Spanyolország
      (C‑18/09. sz. ügy)
      „Tagállami kötelezettségszegés – Szolgáltatásnyújtás szabadsága – 4055/86/EGK rendelet – 1. cikk – Tengeri szállítás – Közforgalmú kikötők – Kikötői illetékek – kedvezmények és mentességek”
      Tagállamok – Kötelezettségek – Kötelezettségszegés – A közösségi joggal összeegyeztethetetlen nemzeti szabályozás fenntartása – A kikötői illetékekre vonatkozó kedvezmények és mentességek hátrányosan megkülönböztető rendszere – Megengedhetetlenség (EK 226. cikk; 4055/86 tanácsi rendelet, 1. cikk) (vö. 18. pont)
      Tárgy
      
         
               Tagállami kötelezettségszegés – A tagállamok közötti, illetve a tagállamok és harmadik országok közötti tengeri szállításban
                  a szolgáltatásnyújtás szabadsága elvének alkalmazásáról szóló, 1986. december 22‑i 4055/86/EGK tanácsi rendelet (HL L 378.,
                  1. o.; magyar nyelvű különkiadás 6. fejezet, 1. kötet, 174. o.) 1. cikkének megsértése – Közforgalmú kikötők – A kikötői illetékekkel
                  kapcsolatos kedvezmények és mentességek.
               
            Rendelkező rész
      
         
                  1)
               
               
                  
               
               
                  	A Spanyol Királyság – mivel hatályban tartotta a közforgalmú kikötők szolgáltatásnyújtásáról és gazdasági szabályozásáról
                     szóló, 2003. november 26‑i 48. sz. törvényt, és különösen 24. cikkének (5) bekezdését, valamint 27. cikkének (1), (2) és (4) bekezdését,
                     amelyek a kikötői illetékekre vonatkozó kedvezmények és mentességek rendszerét írják elő – nem teljesítette a tagállamok közötti,
                     illetve a tagállamok és harmadik országok közötti tengeri szállításban a szolgáltatásnyújtás szabadsága elvének alkalmazásáról
                     szóló, 1986. december 22‑i 4055/86/EGK tanácsi rendelet 1. cikkéből eredő kötelezettségeit.
                  
               
            
         
                  2)
               
               
                  
               
               
                  	A Bíróság a Spanyol Királyságot kötelezi a költségek viselésére.